《文公书院新创》
元代·方回

新堂育士焕榱椽，突起文公故宅边。
孟子向来推亚圣，邹人谁不企先贤。
遗书会萃垂千古，缺典因循近百年。
为问杏坛旧邻里，颜曾以后岂无传。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。